Camp David

Camp David, offisielt Naval Support Facility Thurmont, er en militærforlegning som fungerer som den amerikanske presidentens landsted utenfor Washington, DC. Forlegningen, med et areal på rundt 0,5 km², ligger i rekreasjonsområdet Catoctin Mountain Park i nærheten av Thurmont i Frederick County i delstaten Maryland."Park Map Viewer." Catoctin Mountain Park."Thurmont town, Maryland ." U.S. Census Bureau."Frequently Asked Questions." Catoctin Mountain Park."10. Where is Camp David? The Presidential Retreat is within the park however, it is not open to the public and its location is not shown on our park maps for both security and privacy. If you're interested in historical information, visit our Presidential Retreat webpage."

Camp David er et militært landsted for presidenten i USA og gjester. Det ligger i lave skogkledde åser rundt 100 km nordvest for Washington, DC på eiendommen til Catoctin Mountian Park i Frederick County i Maryland. Camp David er ikke plassert i den offisielle delen av parken på grunn av personvern- og sikkerhetshensyn. Basen er teknisk sett en militærinstallasjon, bemannet av U.S. Navy og U.S. Marine Corps. Camp David er ikke åpen for allmennheten.

Basen ble først kjent som Hi-Catoctin, og ble opprinnelig bygget som en leir for den føderale regjeringen sine ansatte og deres familier av Works Progress Administration, fra 1935 med offisiell åpning i 1938. I 1942 ble basen omgjort til landsted for Franklin D. Roosevelt og omdøpt til Shangri-La. Camp David fikk sitt nåværende navn fra Dwight D. Eisenhower, til ære for hans barnebarn, David.History of Camp David: A brief history of the Presidential mountain retreat and its famous guests by David Johnson

Fredsavtale
Camp David ble brukt da fredsavtalen mellom Egypt og Israel ble inngått, først som en rammeavtale i september 1978 og som endelig avtale 26. september i 1979.

Se også
 Camp David-avtalen (1978)
 Camp David-forhandlingene 2000

Referanser

 Eksterne lenker 


Kategori:Maryland
Kategori:Embetsboliger
Kategori:USAs president
Kategori:U.S. Navy
Kategori:Artikler i sjøfart-prosjektet